和洪容齋鎖院作
作者：葉黯
朝代：宋

paragraphs: 文章萬言抵杯水，世上虛名徒爾耳。
我常自笑一生癡，那更將癡笑羣子。
大屋沈沈餘百年，到今所閲知幾士。
看渠得失自偶然，其間悲喜從何起。
君聞我言亦大笑，爲說萬事總如此。
□□□□□□□，□□□□□□□。
急須了却公家事，門外不知春有幾。
□□□□□□□，□□□□□□□。
□□□□□□□，飛雨時聞打窗紙。
他年萬一復相從，未必從容今日似。